ཉེ་བའི་ལོ་ཤས་རིང་ཨོ་སི་ཊི་ལི་ཡའི་གསང་བའི་ལས་ཁུངས་ནས་རྒྱལ་ཁབ་གཞན་གྱིས་ནང་སྲིད་ལ་ཐེ་ཇུས་བྱེད་ཀྱིན་ཡོད་སྐོར་ཉེན་བརྡ་བཏང་ཡོད་པ་མ་ཟད་གླེང་རྙོག་ཁ་ཤས་ལ་བྱ་སྤྱོད་སྤེལ་དགོས་བྱུང་ཡོད།རྒྱལ་ཁབ་འདིའི་སྲིད་དོན་ཚོགས་པ་ཆེ་ཁག་གིས་རྒྱ་དམར་གཞུང་དང་འབྲེལ་བ་ཡོད་པའི་ཚོང་པ་དང་ཕྱུག་བདག་ཚོའི་ལག་ནས་ཞལ་འདེབས་བླངས་ན་ཉེན་ཚབས་ཡོད་སྐོར་གསང་བའི་ལས་ཁུངས་ཀྱིས་ཉེན་བརྡ་ཐེངས་མང་བཏང་ཡོད།ཉེ་ཆར་ཨོ་སི་ཊི་ལི་ཡའི་སྲིད་བློན་མཆོག་གིས་རྒྱ་དམར་གྱི་ཤུགས་རྐྱེན་སྐོར་བློ་འཚབ་ཆེ་བའི་གནས་ཚུལ་ལུང་འདྲེན་དང་བཅས།ཁྲིམས་འཆར་འདི་ནི་རྒྱལ་ཁབ་བྱེ་བྲག་པ་ཞིག་ལ་དམིགས་པ་ནས་བཟོ་གི་མེད་སྐོར་ཀྱང་ནན་བརྗོད་བྱས་ཡོད།ཁོང་ནས་ཨོ་སི་ཊི་ལི་ཡའི་ནང་སྲིད་ལ་ཐེ་ཇུས་ཀྱིས་ཤུགས་རྐྱེན་སྤེལ་པའི་བྱེད་ཐབས་ནི་ཧ་ཅང་མགོ་རྙོག་ཚ་བོ་དང་གསང་བའམ་མི་མངོན་པའི་ཐོག་བྱེད་ཀྱི་ཡོད་སྐོར་གསུང་འདུགཁོང་གིས་མུ་མཐུད་གསུང་དོན།ད་ལྟའི་གཞུང་གིས་ངོས་ནས་ཉེན་ཁ་འདི་དག་ལ་ཁྲིམས་ཐོག་ནས་གདོང་ལེན་བྱེད་པར་འདང་ངེས་ཀྱི་དབང་ཚད་མེད་པར་བརྟེན་དུས་སྐབས་གསར་པ་འདིའི་ནང་ཁྲིམས་གསར་པ་དགོས་ཀྱི་འདུགཁྲིམས་གསར་པ་འདིས་ང་ཚོའི་འཚོ་གནས་ལ་སྲུང་སྐྱོབ་བྱེད་པ་མ་ཟད།ང་ཚོའི་སྟོབས་ཤུགས་དང་མང་གཙོར་སྲུང་སྐྱོབ་བྱེད་ཐུབ་ཅེས་གསུང་འདུག